da en da nl ca da da de es da da da da da da da da da da da da da da da ru en de da da en da en da en da en da en da en da en da en en en en en da da nl da nb da de nb da da da da da da da da da da nl da en da da es nl da
Kevin Magnussen om bord på dansk super-båd: Hurtigste på land mødte hurtigste på vand | Denmark SailGP Team
15.8.2022 21:33:14 CEST | Denmark SailGP Team
Da den danske SailGP-båd i dag blev sat i vandet forud for weekendens ROCKWOOL Denmark Sail Grand Prix i Nordhavn, fik skipper Nicolai Sehested besøg af Kevin Magnussen.
Kevin Magnussen om bord på den danske F50-katamaran
Den danske Formel 1-stjerne ved, hvordan det føles at være en af de hurtigste i verden på land, men i dag fik han også fornemmelse af, hvordan det er at være en af de hurtigste på vandet. Sammen med den danske besætning brugte den 29-årige racerkører nemlig morgenen om bord på den 24 meter høje og 2,4 tons tunge F50-katamaran, som fredag og lørdag skal dyste mod otte andre landshold om sejren ved ROCKWOOL Denmark Sail Grand Prix | Copenhagen.
Selvom Kevin Magnussen er vant til at køre mere end 300 kilometer i timen i sin Formel 1-racer, var det ifølge ham en helt utrolig oplevelse, da han i dag følte hvordan det var at sejle 75 kilometer i timen.
“Jeg har sejlet en del, men aldrig noget lignende det her. Vi var oppe på 75 kilometer i timen, og tidligere har jeg måske været i nærheden af at sejle maks. 30 kilometer i timen. Det var helt vildt at mærke, hvor hurtigt båden reagerer, når man kommer op på de hastigheder,” siger Kevin Magnussen.
Han ser flere ligheder mellem Formel 1 og oplevelsen på F50-katamaranen i dag, men særligt kommunikationen om bord imponerede ham.
“Der er selvfølgelig meget kommunikation på teamet i Formel 1, men når der skal reageres på noget hurtigt, er det jo bare op til mig i bilen. På båden her er det flere mennesker, som på et splitsekund skal koordinere deres reaktion, og det var vildt at opleve samarbejdet og kommunikationen mellem dem,” siger Kevin Magnussen.
Den danske skipper Nicolai Sehested var da også imponeret over, hvad han så fra Kevin Magnussen på vandet mandag morgen.
“Det var en fantastisk dag til en tur rundt i Københavns Havn og en fed måde at starte en spændende uge med løb på hjemmebane. Vi vidste godt, at Kevin er en habil sejler, men han var virkelig klar på at give den gas i F50’eren. Det var tydeligt at se, at han har et gyldent ‘touch’ på rattet,” siger Nicolai Sehested.
ROCKWOOL Denmark Sail Grand Prix | Copenhagen afvikles 19.-20. august - begge dage fra klokken 15:30 til klokken 17:00. Billetter forhandles her.
eventFormel 1kapsejladsKevin MagnussenKøbenhavnROCKWOOLSailGPSailGP sæson3sejlsport
Jonathan TurnerKommunikations- og PR-chef
Mia Christina GreenfortPR-konsulentHarbinger Public Relations
Kevin Magnussen om bord på den danske F50-katamaran
Kevin Magnussen om bord på den danske ROCKWOOL SailGP F50-katamaran
Kevin Magnussen om bord på den danske ROCKWOOL SailGP F50-katamaran
Kevin Magnussen om bord på den danske F50-katamaran
Kevin Magnussen om bord på den danske ROCKWOOL SailGP F50-katamaran
Kevin Magnussen om bord på den danske ROCKWOOL SailGP F50-katamaran
Kevin Magnussen om bord på den danske ROCKWOOL SailGP F50-katamaran
Kevin Magnussen efter sin tur om bord på den danske ROCKWOOL SailGP F50-katamaran
Information om Denmark SailGP Team
Det dansk-baserede C-25-firma ROCKWOOL Group er verdens førende inden for stenuldsløsninger med mere end 11.600 medarbejdere i 39 lande.
ROCKWOOL har indgået aftale om et tre-årigt partnerskab med SailGP, verdens hurtigste og mest tilskuervenlige kapsejlads i nogle af verdens mest ikoniske byer. Sponsoratet af SailGP og ROCKWOOL Copenhagen SailGP-kapsejlads er en enestående platform til at understøtte og udbygge den rolle, som ROCKWOOL spiller i forhold til sit engagement i bæredygtige løsninger og bekæmpelse af globale klimaændringer.
SailGP er sejlsportens kongeliga, hvor ti landshold sejler mod hinanden i korte, intense kapsejladser med nogle af verdens mest ikoniske storbyer som kulisse. Det hele kulminerer i en stor sæsonfinale og en hovedpræmie på 1 million dollars. Den ekstremt hurtige og højteknologiske liga tæller sejlsportens bedste atleter, der i identiske, hydrofoilende F50-katamaraner opnår hastigheder tæt ved 100 km/t. SailGPs deltagere kæmper samtidig for en bedre fremtid og en verden drevet af naturen gennem en intern konkurrence hold mod hold, der har til formål at løfte bevågenheden om bæredygtighed inden for sportsverdenen. Læs mere på SailGP.com
Følg pressemeddelelser fra Denmark SailGP Team
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Denmark SailGP Team
Optimisme trods skuffende aflysning på hjemmebane: “I morgen skal vi ud og give den gas”19.8.2022 19:47:39 CEST | Pressemeddelelse
SailGP-flåden af F50-katamaraner lå tålmodigt klar i Øresund, da mangel på vind resulterede i flere udsættelser og til sidst en aflysning af første løbsdag ved ROCKWOOL Denmark Sail Grand Prix i København.
Første podieplacering til det danske SailGP-hold31.7.2022 18:24:46 CEST | Pressemeddelelse
Det danske SailGP-hold endte på en samlet tredjeplads ved det britiske grand prix i SailGP, som blev afholdt i Plymouth lørdag og søndag. Det er første gang, det ROCKWOOL-sponsorerede danske hold ender på podiet i SailGP.
Det danske SailGP-hold tror på fremskridt på og ude af vandet i Plymouth29.7.2022 11:00:00 CEST | Pressemeddelelse
SailGP vender tilbage til de britiske kyster, når Great Britain Sail Grand Prix løber af stablen i Plymouth i weekenden, og det danske SailGP-hold, der har ROCKWOOL som hovedsponsor, jagter holdets første podieplacering.
Bæredygtighedsbølgerne gik højt blandt de unge sejlere i den første Mini Impact League nogensinde i København7.7.2022 13:21:13 CEST | Pressemeddelelse
At have en positiv indflydelse stod øverst på dagsordenen ved 29er EM i København denne uge. Regattaen var arrangeret af Kongelig Dansk Yachtklub, og første gang SailGP Mini Impact League fandt sted.
Ungdomssejlere skal konkurrere i bæredygtighed ved EM i 29er-sejlads i Danmark8.6.2022 14:30:52 CEST | Pressemeddelelse
Det danske SailGP-hold har netop annonceret et innovativt samarbejde med SailGP og Kongelig Dansk Yachtklub for at levere den første ungdoms Impact League nogensinde i sport ved Europamesterskabet i 29er senere på måneden.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022